**APSTIPRINĀTS**

Liepājas pilsētas domes Iepirkumu komisijas

2019.gada 9.oktobra sēdē, protokols Nr.2

***Par atklāta konkursa “Par apgaismojuma kā pilna servisa pakalpojuma (ESCO) nodrošināšanu Jaunliepājā” (LPP 2019/98) nolikuma skaidrojumiem un grozījumiem.***

|  |  |
| --- | --- |
|  | |
| **Jautājums** | Par konkursa nolikuma 2.8.punktā noteikto kvalifikācijas prasību:  Pirmšķietami šāda Kvalifikācijas prasība, ņemot vērā Iepirkuma priekšmetu un tā apjomu, kā arī pasūtītāja rīcības brīvību kvalifikācijas prasību noteikšanai, ir atbilstoša Publiskā iepirkuma likumā noteiktajam mērķim - nodrošināt piegādātāju brīvu konkurenci, kā arī vienlīdzīgu un taisnīgu attieksmi pret tiem. Tomēr, ņemot vērā turpmāk minētos apsvērumus, lūdzam Jūs minēto Kvalifikācijas prasību pārskatīt:   1. **Latvijā tikai vienam uzņēmumam ir atbilstoša pieredze.** Pēc mūsu rīcībā esošās informācijas, Latvijā ir tikai daži uzņēmumi, kas vispār ir sniegušu ESCO pakalpojumus (piemēram, ēku siltināšanai). Savukārt apgaismojuma nozarē ir tikai viens uzņēmums, kas atbilst Kvalifikācijas prasībai – SIA “RCG Lighthouse”. Attiecīgi pastāv risks, ka ar Kvalifikācijas prasību ir nepamatoti ierobežota konkurence un vienlīdzīga attieksme. Tāpat pastāv risks konstatēt, ka Iepirkuma nolikums ir sagatavots tā, lai nodrošinātu konkrēta pretendenta intereses. 2. **ESCO uzņēmumi ārpus Latvijas Iepirkumā nepiedalīsies.** Lai arī paziņojums par Iepirkumu 24.09.2019. ir publicēts TED (Eiropas publiskā iepirkuma žurnālā), ir vairāki faktori, kas ārvalstu uzņēmumu dalību Iepirkumā padara praktiski neiespējamu. Tie ir: valoda, termiņi, apjoms. Tā kā Iepirkuma nolikums ir tikai latviešu valodā un piedāvājumu iesniegšanas termiņš ir 23.10.2019., ārvalstīs darbojošies ESCO uzņēmumi mazāk kā mēneša laikā nespēj sagatavot piedāvājumus. Jāņem vērā arī faktors, ka ārvalstīs darbojošies pieredzējušie ESCO uzņēmumi var nebūt ieinteresēti šādā īsā laikā posmā neplānoti novirzīt resursus salīdzinoši maza iepirkuma apjoma (322 gab. gaismekļu) piedāvājuma sagatavošanā. Tādējādi, lai arī teorētiski ārvalstu uzņēmumu dalība Iepirkumā ir veicinātā, praktiski tā nav iespējama. 3. **Spēku zaudējusi direktīva Nr. 2006/32/EK**. Iepirkuma nolikumā sniegtā ESCO definīcija (kuru piemērojot ir skaidrojama Kvalifikācijas prasība) atsaucas uz direktīvu 2006/32/EK. Norādām, ka šī direktīva bija spēkā līdz 04.06.2014. Šobrīd spēkā ir direktīva 2012/27/ES, kas sniedz atšķirīgu definīciju. Lūdzam precizēt, vai Iepirkuma nolikumā minētās ESCO definīcijas skaidrošanai ir piemērojamas direktīvā 2012/27/ES minētās definīcijas “energopakalpojumu sniedzējs”, “energoefektivitātes līgums” un “energopakalpojums”.   Ņemot vērā minēto, lai nodrošinātu Publisko iepirkumu likumā minēto mērķu sasniegšanu, lūdzam Jūs:   1. izslēgt Kvalifikācijas prasību; 2. ja pasūtītājs neizslēdz Kvalifikācijas prasību, lūdzam informēt, vai pasūtītājs pirms Iepirkuma nolikuma apstiprināšanas ir izvērtējis Kvalifikācijas prasības ietekmi uz konkurenci un pasūtītājam ir pārliecība, ka Iepirkuma nolikums nav sagatavots tā, lai nodrošinātu konkrēta pretendenta intereses; 3. precizēt Iepirkuma nolikumā minēto ESCO definīciju. |
| **Skaidrojums** | Par 1.jautājumu:  Komisija skaidro, ka konkursa nolikuma 2.8.punktā nav izvirzīta iepriekšējās pieredzes prasība ESCO projektu īstenošanā apgaismojuma nozarē, kas nozīmē, ka pretendents var būt īstenojis jebkuru ESCO projektu.  Par 2.jautājumu:  Piedalīties konkursā ir katra uzņēmēja izvēle. Jebkuram ārvalstu uzņēmumam, kurš ir ieinteresēts piedalīties izsludinātajā iepirkuma procedūrā, ir iespēja lūgt Iepirkumu komisijai pagarināt piedāvājumu iesniegšanas termiņu, ja tas ir objektīvi nepieciešams piedāvājuma sagatavošanai un iesniegšanai. |
| **Skaidrojums** | Par a) un b) punktu:  Komisija neizslēdz 2.8.punktā izvirzīto kvalifikācijas prasību.  Pasūtītājs pirms iepirkuma procedūras izsludināšanas ir veicis tirgus izpēti, kā dēļ arī 2.8.punktā izvirzītā iepriekšējās pieredzes prasība ESCO projektu īstenošanā nav izvirzīta tieši apgaismojuma nozarē. |
| **1.grozījums** | Veikt grozījumus atklāta konkursa nolikumā, izsakot konkursa nolikuma 1.2.3.punktu šādā redakcijā:  “1.2.3. ESCO - energoefektivitātes pakalpojumu sniedzējs – komersants, kas sniedz energoefektivitātes pakalpojumus vai veic citus energoefektivitātes uzlabošanas pasākumus galalietotāja iekārtās vai telpās.” |
| **2.grozījums** | Veikt grozījumus atklāta konkursa nolikumā, izsakot konkursa nolikuma 1.2.4.punktu šādā redakcijā:  “1.2.4. Energoefektivitātes līgums – tāda līgumiska vienošanās starp energoefektivitātes palielināšanas pasākuma saņēmēju un sniedzēju, ko pārbauda un pārrauga visā līguma darbības laikā, ja ieguldījumus (darbu, piegādi vai pakalpojumu) minētajā pasākumā apmaksā attiecībā uz līgumā atrunātu energoefektivitātes palielinājuma līmeni vai citu energoefektivitātes kritēriju, piemēram, finanšu ietaupījumu, par kuru ir panākta vienošanās.” |
|  | |
| **3.grozījums** | Pagarināt piedāvājumu iesniegšanas termiņu un izteikt atklāta konkursa nolikuma 1.7.1.punktu šādā redakcijā:   * + 1. Piedāvājumi iesniedzami Elektronisko iepirkumu sistēmas e-konkursu apakšsistēmā (<https://www.eis.gov.lv/EKEIS/Supplier/>) **līdz 2019.gada 6.novembrim pulksten 14.00.** |
|  | |